RENALDO & CLARA per la Fira d'Àger
El concert del grup lleidatà liderat per Clara Viñals (veu i guitarra), és una de les cites destacades de la propera edició de la Fira d'Àger (del 8 al 10 de desembre).
Considerada com una banda que dia a dia guanya reconeixement dins l'indie-folk de casa nostra, Renaldo&Clara oferirà un concert en format acústic, en un espai proper i intimista molt escaient a la seva proposta artística.
Aquesta actuació s'ha convertit en una de les cites ineludibles de la Fira d’Àger, per on ja van passar els artistes Roger Mas, Pau Vallvé o The New Raemon en les anteriors edicions.
En el marc d’aquest concert, també es farà l’exposició “Dixit” de fotografia de concerts a càrrec de Maria Carme Montero, la qual ja s’ha exposat a Barcelona i en la darrera edició del Mercat de Música Viva de Vic.